Visit Site
Recommended byColombia
భారీ బడ్జెట్‌తో తెరకెక్కుతోన్న ఈ సినిమాలో అల్లు అర్జున్ కూడా భాగం కానున్నారనే వార్త ఇప్పుడు ఫిల్మ్ నగర్‌లో వినిపిస్తోంది. తెరపై కాకుండా తెర వెనకనుంచి ‘సైరా’లో అల్లు అర్జున్ మెప్పించబోతున్నారట. అంటే, సైరాలోని కొన్ని సన్నివేశాలకు అల్లువారబ్బాయి వాయిస్ ఓవర్ ఇవ్వబోతున్నారని అంటున్నారు. అలాగే, సినిమాలోని ప్రతి పాత్రను అల్లు అర్జునే తన గొంతుతో పరిచయం చేస్తారట. ఈ వార్తలో నిజమెంతో తెలియదు కానీ, మెగా అభిమానులకు మాత్రం ఇది మంచి కిక్ ఇచ్చే వార్త. అయితే, అల్లు అర్జున్ ‘సైరా’కు వాయిస్ ఓవర్ ఇవ్వడంపై అధికారిక ప్రకటన రావాల్సి ఉంది.
కాగా, ‘సైరా నరసింహారెడ్డి’ తన డ్రీమ్ ప్రాజెక్ట్ అని ఇప్పటికే రామ్ చరణ్ చెప్పారు. ఇటీవల ఈ సినిమా గురించి మాట్లాడుతూ.. ‘ఈ సినిమాను అత్యంత ప్రతిష్టాత్మకంగా తెరకెక్కిస్తున్నాం. ఈ సినిమా ద్వారా లాభాలు వస్తే అది మాకు బోనస్ అనుకుంటాం. ఒకవేళ లాభం రాకపోయినా అదీ మాకు ఆనందమే. బడ్జెట్ విషయంలో వెనకడుగు వేయడంలేదు’ అని రామ్ చరణ్ చెప్పారు. అంటే, ఈ సినిమా విషయంలో చరణ్ ఎంత నిబద్ధతతో ఉన్నారో అర్థమవుతోంది. ప్రస్తుతానికి ఈ చిత్ర బడ్జెట్ రూ.200 కోట్లని అంటున్నారు. ఇంకా పెరిగినా ఆశ్చర్యపోవాల్సిన అవసరంలేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.